BA รับประโยชน์ราคาน้ำมันลดโบรกฯ แนะซื้อ ให้เป้า 27 บาท
บล.ซีไอเอ็มบี (ประเทศไทย) ระบุในบทวิเคราะห์ (21 ธ.ค.) แนะนำ ซื้อ BA โดยมีราคาเป้าหมาย 27 บาท จะได้ประโยชน์จากราคาน้ำมันที่ปรับลดลงแรงแล้ว บริษัทยังมียุทธ์ศาสตร์ในการดำเนินธุรกิจที่ชัดเจน
21 ธ.ค. 2558

บล.ซีไอเอ็มบี (ประเทศไทย) ระบุในบทวิเคราะห์ (21 ธ.ค.) แนะนำ ซื้อ บริษัท การบินกรุงเทพ จำกัด (มหาชน) หรือ BA โดยมีราคาเป้าหมาย 27 บาท นอกจากบริษัทจะได้ประโยชน์จากราคาน้ำมันที่ปรับลดลงแรงแล้ว บริษัทยังมียุทธ์ศาสตร์ในการดำเนินธุรกิจที่ชัดเจนและไม่ลงไปแข่งขันกับสายการบินต้นทุน
ทั้งนี้ส่งผลให้ผลการดำเนินงานยังอยู่ในเกณฑ์ที่ดีและจากแนวโน้มการเติบโตของอุตสาหกรรมท่องเที่ยวของไทยที่เป็นศูนย์กลางในภูมิภาคนี้ ทำให้คาดว่าผลการดำเนินงานของบริษัทจะมีการเติบโตอย่างต่อเนื่องในระยะยาว
ทั้งนี้ประเมินราคาเหมาะสม NAV ที่ 27 บาท โดยแบ่งเป็นธุรกิจสายการบินที่ 16.40 บาท อิงระดับ PE15 ที่ 14 เท่า และมูลค่าของกองทุนสนามบินสมุยและหุ้น BDMS ที่บริษัทถืออยู่ที่ 10.6 บาท เราประเมินกำไรสุทธิปี 15 ที่ 2,698 ล้านบาท (EPS 1.71 บาท) เทียบกับครึ่งปีแรกปี 58 ที่มีกำไร 1,161 ล้านบาท และเติบโตอย่างมากจากปี 14 ที่มีกำไรสุทธิเพียง 351 ล้านบาท